b'\n_START_ARTICLE_\nHomologna vrsta\n_START_PARAGRAPH_\nHomologna vrsta je niz kemijskih spojin z enako splo\xc5\xa1no kemijsko formulo, ki imajo zaradi enake funkcionalne skupine podobne kemijske lastnosti. V homologni vrsti obstojajo neki trendi fizikalnih in kemijskih lastnosti, ki so posledica nara\xc5\xa1\xc4\x8danja molekulske mase in velikosti molekule. Etan ima, na primer, vi\xc5\xa1je vreli\xc5\xa1\xc4\x8de kot metan in propan ve\xc4\x8dje kot etan, ker so v vsakem naslednjem \xc4\x8dlenu zaradi ve\xc4\x8djega \xc5\xa1tevila ogljikovih atomov mo\xc4\x8dnej\xc5\xa1e tudi medmolekularne Van der Waalsove sile. Homologne vrste so najpogostej\xc5\xa1e pri organskih spojinah, nekaj pa jih je tudi pri anorganskih spojinah.'